C 205/12
HU
Az Európai Unió Hivatalos Lapja
2023.6.12.
A Bíróság (kilencedik tanács) 2023. április 27-i ítélete (az Înalta Curte de Casaţie şi Justiţie [Románia] előzetes döntéshozatal iránti kérelme) – Banca A kontra Agenţia Naţională de Administrare Fiscală (ANAF), Preşedintele ANAF (C-827/21. sz. ügy, (1) Banca A [Az egyesülésekről szóló irányelv belső helyzetben való alkalmazása]) (Előzetes döntéshozatal – 2009/133/EK irányelv – 7. cikk – Beolvadással történő egyesülés – Tisztán belföldi művelet – Az uniós jog elsőbbsége az uniós jog alkalmazási körén kívül – Hiány – Az uniós jog értelmezése az alkalmazási körén kívül – A Bíróság előzetes döntéshozatali hatásköre – Feltétel – A nemzeti jog által közvetlenül és feltétel nélkül alkalmazandóvá tett uniós jog) (2023/C 205/13) Az eljárás nyelve: román A kérdést előterjesztő bíróság Înalta Curte de Casaţie şi Justiţie
Az alapeljárás felei Felperes: Banca A Alperesek: Agenţia Naţională de Administrare Fiscală (ANAF), Preşedintele ANAF
Rendelkező rész 1) Az uniós jog nem kötelezi a nemzeti bíróságot arra, hogy a különböző tagállamok társaságainak egyesülésére, szétválására, részleges szétválására, eszközátruházására és részesedéscseréjére, valamint az SE-k vagy az SCE-k létesítő okirat szerinti székhelyének a tagállamok közötti áthelyezésére alkalmazandó adóztatás közös rendszeréről szóló, 2009. október 19-i 2009/133/EK tanácsi irányelvnek megfelelően értelmezzen egy olyan nemzeti jogi rendelkezést, amely két olyan vállalkozás tisztán belföldi egyesülésére alkalmazandó, amelyek mindegyikének ugyanabban a tagállamban van a székhelye, mivel ezen művelet nem tartozik ezen irányelv hatálya alá.
2) A Bíróság nem rendelkezik hatáskörrel a 2009/133 irányelv értelmezésére vonatkozóan előzetes döntéshozatalra előterjesztett kérdések megválaszolására, amennyiben egyrészt az alapeljárás tényállása nem tartozik ezen irányelv hatálya alá, másrészt a nemzeti jog nem tette ezen irányelvet e tényállásra közvetlenül és feltétel nélkül alkalmazandóvá.
(1)
HL C 165., 2022.4.19.
A Bíróság (hetedik tanács) 2023. április 20-i ítélete (a Bundesverwaltungsgericht [Ausztria] előzetes döntéshozatal iránti kérelme) – BF kontra Vericherungsanstalt öffentlich Bediensteter, Eisenbahnen und Bergbau (BVAEB) (C-52/22. sz., BVAEB [Az öregségi nyugdíjak kiigazítása] ügy) (1) („Előzetes döntéshozatal – Szociálpolitika – A foglalkoztatás és a munkavégzés során alkalmazott egyenlő bánásmód – 2000/78/EK irányelv – Az életkoron alapuló hátrányos megkülönböztetés tilalma – A 2. cikk (1) bekezdése és (2) bekezdésének a) pontja – A 6. cikk (1) bekezdése – Öregségi nyugdíj – A köztisztviselők nyugdíjrendszerének az általános nyugdíjrendszerhez való fokozatos hozzáigazítását előíró nemzeti szabályozás – A nyugdíj összegének első kiigazítása, amelyre a tisztviselők egyik kategóriája esetében gyorsabban kerül sor, mint egy másik esetében – Igazolások) (2023/C 205/14) Az eljárás nyelve: német A kérdést előterjesztő bíróság Bundesverwaltungsgericht